อย่าปล่อยให้นกคอกคาทีลเฉา หาบ้านให้นกคอกคาทีล ดูแลนกคอกคาทีล
นกคอกคาทีลต้องได้ออกกำลังกายเป็นประจำ ถึงนกของคุณจะปีกสั้น (clipped wings) ถ้าแข็งแรงดีก็น่าจะพอบินได้บ้างแหละ แค่บินสักนิด เดินบ่อยๆ ก็ช่วยกระตุ้นร่างกาย ทำให้นกแข็งแรงมีความสุขแล้ว  ความปลอดภัยต้องมาก่อน อย่าลืมปิดประตูหน้าต่างให้มิดชิด ปิดพัดลม และเก็บแมวหรือสัตว์เลี้ยงตัวอื่นไปก่อน เวลานกอยู่นอกกรง ให้เพิ่มความท้าทายด้วยการวางอาหารตามจุดต่างๆ ให้นกคอกคาทีลเดินหรือบินไปกิน รักษาความสะอาดด้วย นกน่ะถ่ายไม่เลือกที่อยู่แล้ว เพราะงั้นกันไว้ให้ห่างๆ เคาน์เตอร์ครัวหรือเฟอร์นิเจอร์จะดีกว่า แตะต้องสัมผัสนกคอกคาทีลบ้างเพื่อสร้างความสัมพันธ์อันดีและความรักความผูกพันระหว่างนกกับคุณ ตอนที่นกอยู่นอกกรงให้คุณลูบนกคอกคาทีลเบาๆ โดยใช้นิ้วเกาที่หัวและคอ  นกคอกคาทีลบางตัวก็ชอบให้ลูบเป็นพิเศษ นกจะทำท่าทำทางให้คุณลูบหรือเกาหัวโดยก้มหัวลง อย่าลืมล้างมือทั้งก่อนและหลังลูบนก อย่าฝืน ถ้านกไม่อยากให้คุณแตะต้อง เบามือหน่อย นิดเดียวนกก็เจ็บได้ นกคอกคาทีลนั้นเป็นสัตว์แสนรู้ เลยชอบกิจกรรมประลองปัญญา คุณทำได้โดยพูดคุย นอกจากนกได้ฝึกสมองแล้วยังมีความสุข ผูกพันกับเจ้าของอย่างคุณ คุณฝึกนกได้ด้วยทริคง่ายๆ อย่าง  คุยกับนกบ่อยๆ จะเล่านิทานให้ฟังเลยก็ไม่แปลก ใช้คำสั่งอย่าง "ขึ้นมา!" แล้วก็ "ลงไป!" เวลาอยากให้นกกระโดดขึ้นลงจากนิ้วคุณ จุดสำคัญอยู่ที่คุณต้องย้ำซ้ำๆ ถ้าอยากให้นกทำตามที่คุณสั่ง ถ้าคุณไม่ว่างจะอยู่คุยกับนก ให้เปิดเพลงหรือวิทยุทิ้งไว้แทน ดีไม่ดีนกจะเริ่มเลียนเสียงร้องเพลงหรือพูดเป็นต่อยหอยขึ้นมา ให้นกฝึกทรงตัวบนลูกเทนนิส นานๆ ไปนกจะเกาะอยู่บนลูกเทนนิสโดยที่คุณไม่ต้องช่วยเลยล่ะ ห้ามตะคอกหรือตีนกคอกคาทีลเด็ดขาด เวลาฝึกนกคอกคาทีล ให้ใจเย็น พูดชมนกเข้าไว้ จะได้มีกำลังใจทั้งนกทั้งคน เล่นเกมนี่แหละกระตุ้นสมองและร่างกายของนกคอกคาทีลดีนัก แถมได้ฝึกทริคใหม่ๆ และผูกสัมพันธ์ระหว่างนกกับคน ลองเล่นเกมต่อไปนี้กับนกของคุณดู  เต้นรำกับนกคอกคาทีล - ให้คุณผงกหัวขึ้นลงหรือจะโยกหัวไปมาซ้ายขวาก็ได้ตามจังหวะเพลง นกคอกคาทีลน่ะจับจังหวะเก่งมากนะ รับรองว่าจะผงกหัวตามคุณและจังหวะเพลงแน่นอน เล่นดนตรีให้นกฟัง - ให้คุณเล่นดนตรี ผิวปาก หรือจะร้องเพลงให้นกฟังก็ได้ ถ้านกได้ยินเพลงที่ว่าบ่อยๆ ก็จะเริ่มร้องตามคุณขึ้นมา เล่นซ่อนหากัน - พานกเข้าไปในห้องแล้วค่อยๆ วางนกลง เดินเลี้ยวไปที่ห้องอื่นแล้วร้องเรียก แอบดูข้างผนังว่านกเห็นคุณไหม บอกด้วยก็ได้ว่า “มานี่เร็ว!” แล้วหลบหลังกำแพงใหม่ ถ้านกหาคุณเจอแล้วก็ให้รางวัลด้วยการเกาหัวเบาๆ แล้วพูดชมหน่อยก็ดี นกคอกคาทีลนั้นเป็นสัตว์สังคม ชอบสมาคมซะไม่มี ถ้าคุณไม่ค่อยได้อยู่กับนก ก็น่าจะหานกคอกคาทีลอีกสักตัวมาอยู่เป็นเพื่อนกันแทน  นกใหม่ก็ต้องมีกรงใหม่ แยกกรงกัน 90 วัน สังเกตดูว่านกใหม่ป่วยตรงไหนหรือเปล่า ไม่งั้นติดกันแน่ ถ้าผ่านไป 90 วันแล้วนกตัวใหม่ดูแข็งแรงดี ก็เอากรงมาชิดติดกันได้เลย ตอนแรกให้จัดเวลาปล่อยนกนอกกรงต่างเวลากัน จากนั้นก็เปลี่ยนมาปล่อยนกให้เดินหรือบินเล่นพร้อมกัน แต่คุณก็ต้องยังคอยจับตาดูใกล้ๆ เพราะนก 2 ตัวอาจหาเรื่องกันได้ ถ้ามีตัวไหนขู่ ร้อง จิก หรือทำร้ายกัน ให้รีบแยกไปใส่กรงทันที นานๆ ไปเดี๋ยวนกก็สนิทกันเอง อาจจะมีไปเยี่ยมหรือเล่นกันในกรงของอีกตัวด้วย แต่ห้ามคุณบังคับให้นกผูกมิตรกันหรือบังคับให้นกแปลกหน้าอยู่กรงเดียวกันเด็ดขาด ต้องเลือกกรงที่มีขนาดพอเหมาะกับนกคอกคาทีลของคุณ กรงต้องใหญ่พอที่ถึงจะมีนกตัวอื่นหรือสิ่งของอื่นๆ อยู่ในกรงด้วย นกคอกคาทีลก็ยังสามารถสยายปีกได้เต็มที่ ยิ่งกรงเล็กเท่าไหร่ ก็ต้องปล่อยนกออกมาข้างนอกบ่อยๆ จะได้ออกกำลังกายให้เพียงพอ และฝึกสมองไม่ให้เฉาซะก่อน  เลือกกรงที่คุณทำความสะอาดง่ายๆ บอกเลยว่านกขับถ่ายทุก 10 - 15 นาทีกันเลยทีเดียว มือของคุณต้องล้วงเข้าไปในกรงได้แบบสบายๆ ย้ำอีกทีว่านกคอกคาทีลของคุณต้องมีพื้นที่ในกรงพอให้กางปีกได้เต็มที่ ในกรงต้องมีคอนเกาะหลายๆ อันให้นกคอกคาทีลได้กระโดดหรือเดินเล่นตามใจ จะดีไปกว่านั้นถ้านกคอกคาทีลสามารถโผจากคอนหนึ่งไปยังอีกคอนได้ ถ้าเป็นคอนไม้ธรรมชาติหรือคอนเชือกจะดีที่สุด  อย่าติดคอนแบบซ้อนกันขึ้นไปข้างบน เพราะนกคอกคาทีลบินแนวดิ่งแบบชันๆ ไม่ได้ ใช้คอนทำเป็นขั้นหรือแพลตฟอร์มจะได้ไม่ชันเกินไป อย่าใช้คอนแบบคอนกรีต เพราะแข็งเกินไปสำหรับเท้านก ไม้ที่ใช้ทำคอนต้องปลอดภัยสำหรับนก อย่างพวกยูคาลิปตัส เป็นต้น คอนแบบเดือยหรือคอนพลาสติกจะทำให้เท้านกมีปัญหาได้ เพราะขาดการออกกำลังกาย อย่าใช้คอนหรือของเล่นที่ทำจากไม้ตระกูลพรุน (Prunus) หรือต้นโอ๊ค เพราะเป็นอันตรายกับนกคอกคาทีล เน้นว่าให้หลากหลายเข้าไว้ นกคอกคาทีลก็เหมือนพวกนกแก้วทั่วไป คือเป็นจอมทำลายข้าวของ พวกใบไม้หรือของเล่นแบบเป็นฝอยๆ นี่แหละเอาไว้ให้นกจิกเล่นแบบถูกวิธี  ที่บอกว่าให้เน้นหลากหลายเพราะนกคอกคาทีลจะสุขสุดๆ เวลามีของเล่นเยอะๆ ก่อนจะใส่พวกใบไม้เข้าไปให้เล่น ลองปรึกษาคุณหมอก่อนก็ดีว่าพันธุ์ไหนที่ปลอดภัยบ้าง แป๊บๆ นกคอกคาทีลก็เบื่อของเล่น เพราะงั้นต้องทำความสะอาดหรือเปลี่ยนของเล่นเรื่อยๆ สักอาทิตย์เว้นอาทิตย์กำลังดี นกทุกพันธุ์ต้องมีการอาบน้ำทำความสะอาดหลายๆ วิธีด้วยกัน นอกจากจะเป็นการชะล้างสิ่งสกปรกแล้ว ยังเป็นวิธีกระตุ้นร่างกายและจิตใจอีกด้วย ร้านขายของใช้สัตว์เลี้ยงส่วนใหญ่จะมีอ่างพลาสติกไว้ให้นกคอกคาทีลอาบน้ำในกรงโดยเฉพาะ  นกบางตัวชอบให้พ่นสเปรย์เป็นฝอยๆ ใส่ แต่บางตัวก็แอดวานซ์ถึงขั้นอาบน้ำพร้อมเจ้าของกันเลยทีเดียว คุณพ่นละอองน้ำอุณหภูมิห้องให้นกก็ได้ พ่นเหนือตัวนกนะ อย่าพ่นใส่นกโดยตรง นกคอกคาทีลนั้นแต่เดิมเป็นนกในทะเลทราย เลยไม่ต้องอาบน้ำบ่อยเท่าไหร่ แค่อาทิตย์ละครั้งก็พอ ถ้ามีอ่างจิ๋วไว้ให้ในกรง ก็ต้องหมั่นเปลี่ยนน้ำทุกวัน จะได้ไม่มีเชื้อโรค อาหารเม็ดมีหลายสูตรด้วยกัน เป็นแบบที่สัตวแพทย์ผู้เชี่ยวชาญพิจารณามาแล้วว่าจะมีสารอาหารเพียงพอและปริมาณไม่มากไม่น้อยเกินไป นอกจากอาหารเม็ดที่มีขายตามร้านแล้ว นกคอกคาทีลยังชอบกินผักผลไม้หลากหลายชนิดด้วย อาหารที่แนะนำก็มี  ให้ข้าวโพด องุ่น ข้าวฟ่าง หรือเมล็ดทานตะวัน แทนขนม ต้องให้ทั้งอาหารเม็ดและผัก นกจะได้ไม่กินเมล็ดพืชมากเกินไป (33% หรือน้อยกว่ากำลังดี) ถ้าให้กินแต่เมล็ดพืชอย่างเดียวหรือมากๆ ไขมันจะสูงเกินไป ระวังนกคอกคาทีลจะอายุสั้นเอา ห้ามให้นกคอกคาทีลกินช็อคโกแลต คาเฟอีน หรือแอลกอฮอล์เด็ดขาด พวกนี้น่ะเป็นพิษกับนกทั้งนั้น ส่วนใหญ่จะบอกยากเวลานกป่วย คุณต้องสังเกตเอาเองว่านกคุณมีลักษณะท่าทางผิดจากเดิมหรือเปล่า ถ้ามีก็ให้พาไปหาหมอ อาการที่น่าเป็นห่วงก็คือ  น้ำหนักลดฮวบ หายใจติดขัด มีเมือกหรือน้ำอะไรไหลออกมาจากจงอยปาก มีเมือกบนขน พฤติกรรมแปลกไป พานกไปตรวจสุขภาพปีละ 2 ครั้ง ถ้าคุณมีนกคอกคาทีลมากกว่า 1 ตัว ให้รีบแยกตัวที่ป่วยออกมาทันที นกคอกคาทีลต้องนอน 10 - 12 ชั่วโมงต่อวัน ในสภาพแวดล้อมที่เงียบสงบและค่อนข้างมืด  นอกจาก 10 - 12 ชั่วโมงที่ว่าแล้วอาจร่วมด้วยการงีบสั้นๆ ระหว่างวัน คุณอาจมีกรงสำหรับให้นกนอนแยกออกไปเฉพาะ ถ้ามุมที่วางกรงนกไม่เงียบสงบพอให้นกนอนยาว 10 - 12 ชั่วโมงตอนกลางคืนได้ คุณบังแสงและกันเสียงได้ง่ายๆ โดยเอาผ้ามาห่มคลุม 3 ด้านของกรง แต่ต้องเปิดกรง (อย่าเอาอะไรคลุม) ด้านหนึ่งไว้เสมอ อากาศจะได้ถ่ายเท นกคอกคาทีลมักจะ "กลัวความมืด" ให้คุณหาไฟดวงเล็กๆ วางไว้ใกล้ๆ กรง นกจะได้ไม่กลัวจนเครียด ถ้าทั้ง 2 อย่างนี้ยาวเกินไปจะกลายเป็นปัญหาสุขภาพได้ เพราะตามธรรมชาติ นกคอกคาทีลจะดูแลเล็บกับจงอยปากให้อยู่ในความยาวที่เหมาะสมเอง  ถ้าเล็บยาวไป จะเกี่ยวหรือติดในของเล่นกับกรงได้จนนกบาดเจ็บ เล็บยาวไปก็มีปัญหาเวลาเกาะคอน จนลามเป็นโรคเกี่ยวกับเท้าได้ ยิ่งเล็บยาวก็ยิ่งคม เวลานกมาเกาะที่มือคุณจะลำบากหรือทำคุณเจ็บได้ มีคอนสำหรับลับเล็บเหมือนกัน นกจะได้แต่งเล็บเองได้แค่บินเกาะไปมาในกรง ให้ติดคอนแบบนี้แถวๆ อาหารและน้ำ จะได้แน่ใจว่านกใช้แน่ๆ ลองหาซื้อคอนแบบนี้ตามร้านขายของสัตว์เลี้ยงหรือสั่งซื้อทางเน็ตดู สำหรับจงอยปาก ก็จำกัดความยาวง่ายๆ ได้โดยปล่อยให้นกจิกของเล่นเยอะๆ เวลาเล่นแล้วนกได้ลับจงอยปากให้อยู่ในความยาวที่เหมาะสม หินภูเขาไฟกับกระดูกสัตว์นี่แหละสุดยอดของเล่นสำหรับลับจงอยปาก
ให้นกออกกำลังกายบ่อยๆ. ลูบนกเบาๆ. คุยกับนกบ้าง. ลองเล่นเกมกับนกคอกคาทีล. หานกคอกคาทีลมาเลี้ยงอีกสักตัว. เลือกกรงให้พอดี. มีคอนเกาะด้วย. ใส่ของเล่นเข้าไปหน่อย. อาบน้ำให้นกหลายๆ แบบ. ให้อาหารนกคอกคาทีลอย่างถูกวิธี. ดูแลสุขภาพนกอย่างใกล้ชิด. นกคอกคาทีลต้องนอนหลับพักผ่อนอย่างเพียงพอ. ดูแลจงอยปากกับเล็บไม่ให้ยาวเกินไป.
https://www.wikihow.com/Keep-Your-Cockatiel-Happy https://www.wikihow.com/Keep-Your-Cockatiel-Happy https://www.wikihow.com/Keep-Your-Cockatiel-Happy
Keeping Your Cockatiel Stimulated Preparing the Cockatiel's Home Caring for Your Cockatiel